Euchroma

Euchroma er en slekt av biller som hører til familien praktbiller (Buprestidae). Slekten omfatter bare én art.

 Utseende 
Store (ca. 50-80 millimeter), nokså brede, metallisk fargede praktbiller. Pronotum er forholdsvis stort og bredt med to svarte flekker. Dekkvingene har tydelige punktrader. Nyklekte individer er kledt med et gullig, voksaktig pudder som slites av etter hvert. Larven er 12-15 centimeter lang når den er utvokst.

 Levevis 
Som hos de fleste andre praktbiller utvikler larvene seg i død ved, på falne tømmerstokker. særlig av trær i familien Bombacaceae. Hannene ser ut til å tiltrekke seg hunner ved å lage en klikkelyd med dekkvingene.

 Utbredelse 
Slekten er utbredt i Sør- og Mellom-Amerika, fra Mexico i nord til Argentina i sør. Arten lever i varme, tropiske områder opptil 1200 meter over havet.

 Systematisk inndeling 
Gruppen blir noen ganger plassert som en stamme i underfamilien Buprestinae.

Inndelingen følger insectoid.info - Chrysochroinae

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien furupraktbiller (Chrysochroinae) Laporte de Castelnau, 1835
 Stammen Hypoprasini Holynski, 1993
 Understammen Euchromatina Holynski, 1993
 Slekten Euchroma Solier, 1833 - en svært stor art fra Sør-Amerika:
 Euchroma gigantea (Linnaeus, 1758) - underarter:
 Euchroma gigantea gigantea (Linnaeus, 1758)
 Euchroma gigantea goliath (Laporte & Gory, 1836)
 Euchroma gigantea harperi Sharp, 1881
 Euchroma gigantea inca Obenberger, 1928
 Euchroma gigantea peruana Obenberger, 1928

 Referanser 

 Eksterne lenker 


Kategori:Praktbiller
Kategori:Biller formelt beskrevet i 1833
Kategori:Dyr formelt beskrevet av Antoine Joseph Jean Solier